**Milton Keynes Dons Football Club** (vanligvis forkortet til MK Dons) er en engelsk fotballklubb. «The Dons», som er det omstridte kallenavnet til Milton Keynes Dons, spiller hjemmekampene sine på Stadium:mk i Milton Keynes. Byen Milton Keynes ligger i den engelske regionen Sørøst-England, omtrent ni mil nord for London.

Opprinnelse
-----------

Stedet Milton Keynes ble etablert i 1967, men hadde ingen fotballklubb som klarte å rykke opp i de fire øverste divisjonene. Det ble foreslått at en klubb i The Football League, blant annet Charlton Athletic og Luton Town, skulle flytte til byen uten av det ble noe av det. Et annet lag som vurderte å flytte, var Wimbledon.

Wimbledon ble grunnlagt i Sør-London i 1889 og fikk kallenavnet "The Dons". De ble valgt inn i ligasystemet i 1977 og rykket helt opp til øverste divisjon på kort tid. Deres hjemmebane var Plough Lane, som var lite modernisert siden de startet i ligaen. Allerede i 1979 tok daværende eier, Ron Noades, opp problemet med stadionet og vurderte å flytte til Milton Keynes, men valgte å bli værende siden de antagelig ikke ville få flere tilskuere ved å flytte.

I 1991 kom Taylor-rapporten, og Wimbledon forlot Plough Lane for å dele banen Selhurst Park med Crystal Palace som lå cirka ti km unna. Daværende Wimbledon-eier, Sam Hamman, sa at klubben ville bygge et nytt stadion i Sør-London i stedet for å pusse opp Plough Lane. Dette var ikke lett å finne, og i 1996 vurderte Hamman å flytte klubben til Dublin. Han solgte klubben til Kjell Inge Røkke og Bjørn Rune Gjelsten i 1997 og solgte Plough Lane til "Safeway Supermarkets".

I 2000 ble det foreslått å bygge et større kjøpesenter inkludert et fotballstadion i Milton Keynes. Konsortiet ledet av Peter Winkelman forespurte Luton, Wimbledon, Crystal Palace, Barnet og Queens Park Rangers om å flytte dit. Alle disse klubbene spilte på eldre og mindre stadioner i London eller stor-London. 2. august 2001 annonserte klubbformann Charles Koppel at klubben ville flytte til Milton Keynes. Fotballigaen avviste søknaden, men Wimbledon anket til Fotballforbundet. Dette oppnevnte en tre-manns uavhengig komité. 28. mai 2002 ble det klart med to mot én stemmer at klubben kunne flytte. Supporterne til Wimbledon var ikke fornøyde med å flytte 110 km og startet opp fotballklubben AFC Wimbledon. Supporterne til AFC Wimbledon er i dag sterkt kritiske til MK Dons' bruk av navnet "The Dons".

Det nye stadionet var ikke klart, og klubben måtte spille på Selhurst Park i 2002-03-sesongen og ble satt under administrasjon i juni 2003. Klubben ble truet med å bli oppløst, og Peter Winkelman kjøpte klubben av nordmennene. Han fikk tak i nok penger til å sikre klubbens eksistens og fikk tillatelse til å spille kamper på National Hockey Stadium i Milton Keynes. De spilte sin første kamp der i september 2003. Sommeren 2004 kjøpte Winkelmans selskap "Inter MK Group" klubben og annonserte det nye navnet Milton Keynes Dons Football Club samt ny logo og farger på draktene.

Historie
--------

Klubbens første offisielle sesong som MK Dons var i 2004-05. Manager var Stuart Murdoch som hadde trent laget siden 2002. Laget spilte i League One etter at de kom på sisteplass i Championship sesongen før. Deres første kamp var hjemme mot Barnsley og endte 1-1. Murdoch fikk sparken etter en halv sesong og ble erstattet av Danny Wilson. De unngikk nedrykk siden Wrexham ble trukket ti poeng på grunn av økonomiske problemer. Sesongen etter gikk det dårligere, og laget rykket ned til League Two, og Wilson fikk sparken.

Martin Allen overtok som manager før 2006-07-sesongen og klarte fjerdeplass i serien, men laget tapte play-off semifinalene mot Shrewsbury Town. Allen gikk sommeren 2007 videre til Leicester City. 

Paul Ince ble ny manager og vant Football League Trophy ved å slå Grimsby Town 2-0 i finalen i 2008. Dette var klubbens første trofé. Laget vant også League Two og rykket opp til League One. Sommeren 2008 gikk Ince videre til Blackburn Rovers, og Roberto Di Matteo overtok. I 2008-09 endte klubben bare to poeng unna direkte opprykk og endte i play-off hvor de tapte finalen mot Scunthorpe United på straffespark. Di Matteo gikk videre til West Bromwich Albion i juni 2009, og Ince overtok igjen etter å ha fått sparken i Blackburn Rovers. Ince varte ikke lenge og trakk seg som manager i april 2010, men ble i klubben ut sesongen. Laget endte på en skuffende tolvteplass i serien i 2009-10.

10. mai ble Karl Robinson ansatt som manager med John Gorman som assistent. Robinson var 29 år og dermed den yngste manageren i The Football League. Laget kom på femteplass i serien i 2010-11 sesongen, men tapte nok en gang semifinalene i play-off, denne gangen mot Peterborough United (3-4 sammenlagt). 2011-12-sesongen endte identisk med femteplass i serien og tap i play-off semifinalene, denne gangen mot Huddersfield (2-3 sammenlagt).

I 2012-13-sesongen kom MK Dons helt til femte runde i FA-cupen hvor de møtte AFC Wimbledon for første gang og slo dem 2-1. Laget kom på åttendeplass i serien. Neste sesong kom laget på en skuffende tiendeplass, men 2014-15-sesongen ble en stor suksess. MK Dons slo Manchester United 4-0 i andre runde i Liga-cupen foran et utsolgt stadion, og senere i sesongen vant de 6-0 over Colchester United og 7-0 over Oldham Athletic, noe som er deres største seier. I siste serierunde vant de 5-1 og sikret seg opprykk til Championship da de gikk forbi Preston North End som lå på andreplass. (De tapte 0-1). Dermed ble MK Dons klare for Championship for første gang i klubbens historie.

MK Dons managere
----------------

*Oppdatert 13. august 2021*

| Manager | Periode |
| --- | --- |
| Stuart Murdoch | aug-nov 2004 |
| Jimmy Gilligan | nov-des 2004 |
| Danny Wilson | 2004-2006 |
| Martin Allen | 2006-2007 |
| Paul Ince | 2007-2008 |
| Roberto di Matteo | 2008-2009 |
| Paul Ince | 2009-2010 |
| Karl Robinson | 2010-2016 |
| Richie Barker | 2016-2016 |
| Robbie Neilson | 2016-2018 |
| Dan Micciche | jan 2018 - apr 2018 |
| Keith Millen | apr 2018 - jun 2018 |
| Paul Tisdale | jun 2018 - nov 2019 |
| Russell Martin | nov 2019 - aug 2021 |
| Dean Lewington | aug 2021 - aug 2021 |
| Liam Manning | aug 2021 - |

Spillerstall
------------

Oppdatert 7. oktober 2023.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 2 | Englands flagg | F | Cameron Norman |
| 3 | Englands flagg | F | Dean Lewington  |
| 4 | Englands flagg | F | Jack Tucker |
| 5 | Irlands flagg | F | Warren O’Hora |
| 6 | Wales’ flagg | MB | Jordan Williams |
| 8 | Englands flagg | MB | Alex Gilbey |
| 9 | Wales’ flagg | A | Ellis Harrison |
| 11 | Englands flagg | MB | Jack Payne *(på lån fra Charlton)* |
| 12 | Englands flagg | K | Nathan Harness |
| 14 | Englands flagg | F | Joseph Tomlinson |
| 17 | Englands flagg | MB | Ethan Robson |

 |  | 

| Nr. |  | Posisjon | Spiller |
| --- | --- | --- | --- |
| 18 | Englands flagg | A | Max Dean |
| 19 | Englands flagg | F | Brooklyn Ilunga |
| 20 | Irlands flagg | MB | Darragh Burns |
| 21 | Skottlands flagg | F | Daniel Harvie |
| 22 | Englands flagg | MB | Ashley Hunter |
| 25 | Nord-Irlands flagg | F | Phoenix Scholtz |
| 26 | Englands flagg | F | Anthony Stewart *(på lån fra Aberdeen)* |
| 28 | Irlands flagg | MB | Dawson Devoy |
| 30 | Englands flagg | A | Matthew Dennis |
| 32 | Irlands flagg | K | Michael Kelly |
|  | Englands flagg | MB | Dan Kemp |

 |

### Utlånte spillere

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 1 | Skottlands flagg | K | Craig MacGillivray *(hos Stevenage til 13. juni 2024)* |
| 7 | Englands flagg | A | Jonathan Leko *(hos Burton til 13. juni 2024)* |
| 10 | Sudans flagg | A | Mo Eisa *(hos Exeter til 13. juni 2024)* |

 |  | 

| Nr. |  | Posisjon | Spiller |
| --- | --- | --- | --- |
| 16 | Irlands flagg | MB | Conor Grant *(hos Barnsley til 13. juni 2024)* |
| 31 | Englands flagg | K | Ronnie Sandford *(hos King's Lynn til 13. juni 2024)* |

 |

Annet
-----

Klubben var de første årene den eneste i England hvis supporterklubb ikke fikk lov til å bli med i Football Supporters' Federation, som også oppfordret til boikott av kampene deres. Grunnen var at klubben fortsatt regnet Wimbledons meritter som sine. Dette ble omgjort i 2007 da klubben etterkom kravene.

Referanser
----------

1. 1 2  *Rykket opp med roten*[*død lenke*] -  Lest 6. juli 2015
2. ↑  Relocaton relocation WSC.co.uk Lest 6. juli 2015
3. ↑  Giganttap i Wimbledon dn.no lest 6. juli 2015
4. ↑  Wimbledon to change name Arkivert 24. desember 2014 hos Wayback Machine. bbc.co.uk Lest 6. juli 2015
5. ↑
6. ↑  First Team

Eksterne lenker
---------------

* (en) Offisielt nettsted Rediger på Wikidata

* (en) Milton Keynes Dons F.C. – kategori av bilder, video eller lyd på Commons Rediger på Wikidata

| * v
* d
* r
EFL League Two 2023–2024 |
| --- |
|  | 
* Accrington Stanley
* AFC Wimbledon
* Barrow
* Bradford
* Colchester
* Crawley
* Crewe
* Doncaster
* Forest Green
* Gillingham
* Grimsby
* Harrogate
* Mansfield
* MK Dons
* Morecambe
* Newport County
* Notts County
* Salford City
* Stockport
* Sutton
* Swindon
* Tranmere
* Walsall
* Wrexham

 |  |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** BBC Things
 |